
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1948 

30 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 22117/4.10.1989 απόφα¬ 
ση του Νομάρχη Πειραιά περί της συστατικής πρά¬ 
ξης της Δημοτικής Επιχείρησης Ανάπτυξης Δ. Πε¬ 
ράματος, Ν. Αττικής. 1 

Ψήφιση του Οργανισμού Εσωτερικής Υπηρεσίας του 
Δημοτικού Παιδικού και Βρεφονηπιακού Σταθμού 

Δήμου Αρτέμιδος. 2 

Σύσταση Επιτροπών Μετανάστευσης, στην Περιφέ¬ 
ρεια Ηπείρου. 3 

Τροποποίηση συστατικής πράξης της αμιγούς Δημο¬ 
τικής Επιχείρησης με την επωνυμία Αναπτυξιακή 
Επιχείρηση Δήμου Αισωνίας" και διακριτικό τίτλο 

(ΑΝ.ΕΤ.Α.) Ν. Μαγνησίας. 4 

Σύσταση εκκλησιαστικού Ιδρύματος στο Ν. Χανίων 
"ΕΚΚΛΗΣΙΑΣΤΙΚΗ ΔΙΑΚΟΝΙΑ ΙΕΡΑΣ ΜΗΤΡΟΠΟΛΕ- 
ΩΣ ΚΥΔΩΝΙΑΣ ΚΑΙ ΑΠΟΚΟΡΩΝΟΥ". 5 


ΑΠΟΦΑΣΕΙ Σ 

Αριθ. 07/ΔΤΑ/16121 (1) 

Τροποποίηση της υπ’ αριθμ. 22117/4.10.1989 απόφαση του 
Νομάρχη Πειραιά περί της συστατικής πράξης της Δημο¬ 
τικής Επιχείρησης Ανάπτυξης Δ. Περάματος, Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξειςτου Ν.2503/1997 

2) Την υπ’ αριθμ. 22117/4.10.1989 απόφαση του Νο¬ 
μάρχη Πειραιά (ΦΕΚ.807/17.10.1989 τ.Β'), με την οποία 
συστήθηκε η Δημ. Επιχείρηση Ανάπτυξης του Δήμου Πε¬ 
ράματος. 

3) Την υπ’ αριθμ. 14144/1993 όμοιατροποποιητική από¬ 
φαση του Νομάρχη Πειραιά. 

4) Την υπ’ αριθμ. οικ. 16978/12.11.2003 απόφαση του 
Γενικού Γραμ/τεα Περιφέρειας Αττικής (ΦΕΚ1693/ 
18.11.2003 τ.Β') περί μεταβίβασης αρμοδιοτήτων & εξου¬ 
σίας υπογραφής στον Γενικό Δ/ντή Περιφέρειας. 

5) Τις υπ’ αριθμ. 335&336/2004 αποφάσεις του Δημοτι¬ 
κού Συμβουλίου Περάματος, αποφασίζουμε: 


Τροποποιούμε την υπ’ αριθμ. 22117/4.10.1989 απόφα¬ 
ση του Νομάρχη Πειραιά, ως προς την Διοίκηση άρθρο 3 
που αντικαθίσταται ως εξής: 

Άρθρο 3 

Η Επιχείρηση διοικείται από 9μελές Διοικητικό Συμβού¬ 
λιο, που τα μέλη του ορίζονται μαζί με αναπληρωτές από 
το Δημοτικό Συμβούλιο. Από τα μέλη του Δ/κου Συμβου¬ 
λίου τέσσερα (4) είναι αιρετοί εκπρόσωποι της πόλης, εκ 
των οποίων τα δυο (2) προέρχονται από τη μειοψηφία, 
ένας (1) είναι εκπρόσωπος των εργαζομένων στην Επιχεί¬ 
ρηση, αν αυτή απασχολεί περισσότερους από είκοσι ερ¬ 
γαζομένους (χωρίς αλλαγή συστατικής πράξης), ένας (1) 
είναι εκπρόσωπος κοινωνικού φορέα της περιοχής και τα 
τρία (3) μέλη είναι δημότες ή κάτοικοι του Δήμου, που 
έχουν πείρα ή γνώσεις σχετικές με το αντικείμενο της Επι¬ 
χείρησης. Από την παρούσα απόφαση δεν προκαλείται 
δαπάνη εις βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Δεκεμβρίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 08/Δ.Τ.Α./25726 (2) 

Ψήφιση του Οργανισμού Εσωτερικής Υπηρεσίας του Δη¬ 
μοτικού Παιδικού και Βρεφονηπιακού Σταθμού Δήμου 
Αρτέμιδος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 12του Ν.1188/1981 όπως 
τροποποιήθηκε με τις όμοιες του άρθρου 8 παρ.5 του 
Ν.2307/1995. 

2. Τις διατάξεις του άρθρου 8του Ν.2503/1997. 

3. Τις διατάξεις του Ν.2190/1994 καθώς & των Π.Δ. 
37α/1987& 22/1990. 

4. Τις διατάξεις των άρθρων 8 & 12 του Ν.2307/1995 κα¬ 
θώς και του Ν. 2683/1999. 

5. Τις διατάξειςτου Ν.2503/1997 άρθροθπαρ. 1 και άρ¬ 
θρο 18παρ. 12. 

6. Τις διατάξεις των άρθρων 27 & 31 του Ν.3013/2002. 

7. Την υπ’ αριθμ. 71/2004 απόφαση του Δημοτικού Συμ¬ 
βουλίου Αρτέμιδος με την οποία γνωμοδοτεί υπέρ της 
5/2004 απόφασης του Διοικητικού Συμβουλίου του Δημο¬ 
τικού Παιδικού και Βρεφονηπιακού Σταθμού Δήμου Αρτέ¬ 
μιδος". 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δια¬ 
τυπώθηκε στο 31 ο /18.11.2004 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992. 

11. Την υπ’ αριθμ. οικ. 16976/12.11.2003 απόφαση του 
Γενικού Γραμματέα Περιφέρειας Αττικής για μεταβίβαση 
εξουσίας υπογραφής "Με εντολή Γενικού Γ ραμματέα Πε¬ 
ριφέρειας" στο Διευθυντή της Τοπικής Αυτοδιοίκησης και 
Διοίκησης Ανατολικής Αττικής, αποφασίζουμε: 

Εγκρίνουμε την υπ’ αριθμ. 71/2004 απόφαση του Δημο¬ 
τικού Συμβουλίου Αρτέμιδος με την οποία γνωμοδοτεί 
υπέρ της 5/2004 απόφασης του Διοικητικού Συμβουλίου 
Δημοτικού Παιδικού και Βρεφονηπιακού Σταθμού Δήμου 
Αρτέμιδος που αφορά την ψήφιση του Ο.Ε.Υ. και έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΠΑΙΔΙΚΟΥ 
ΚΑΙ ΒΡΕΦΟΝΗΠΙΑΚΟΥ ΣΤΑΘΜΟΥ ΑΡΤΕΜΙΔΟΣ 

Άρθρο 1 

Το Ν.Π.Δ.Δ. του Δήμου Αρτέμιδος υπό την επωνυμία 
"Δημοτικός Παιδικός και Βρεφονηπιακός Σταθμός Αρτέ¬ 
μιδος" συγκροτείται σε Διεύθυνση Παιδικού και Βρεφο¬ 
νηπιακού Σταθμού με τα παρακάτω τμήματα και αυτοτε¬ 
λή γραφεία. 

Άρθρο 2 

Σκοπός του Παιδικού Σταθμού Αρτέμιδος είναι να πα¬ 
ρέχει Αγωγή στα παιδιά προσχολικής ηλικίας ώστε: 

α) να τα βοηθήσει να ενταχθούν ομαλά στο Δημοτικό 
Σχολείο, 

β) να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά, 

γ) να παρέχει αντισταθμιστική αγωγή εξαλείφοντας τις 
διαφορές που μπορεί να υπάρχουν στο πολιτιστικό, οικο¬ 
νομικό και μορφωτικό επίπεδο των γονιών τους. 

Άρθρο 3 

ΔΙΕΥΘΥΝΣΗ ΠΑΙΔΙΚΟΥ 
ΚΑΙ ΒΡΕΦΟΝΗΠΙΑΚΟΥ ΣΤΑΘΜΟΥ 

1. Τμήμα Προσχολικής Αγωγής. 

2. Τμήμα Διοικητικό - Οικονομικό. 

Άρθρο 4 

ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

Οι οργανικές θέσεις του Ν.Π." Δημοτικός Παιδικός και 
Βρεφονηπιακός Σταθμός Αρτέμιδος" είναι οι παρακάτω: 

- Μία (1) θέση του κλάδου Π.Ε.15 Παιδιάτρου. 

- Μία (1) θέση του κλάδου Π.Ε.10 Γυμναστών. 

-Δύο (2) θέσεις του κλάδου Π.Ε.10 Νηπιαγωγών. 

- Οκτώ (8) θέσεις του κλάδου Τ.Ε.9 Βρεφονηπιοκομίας. 

- Τέσσερις (4) θέσεις του κλάδου Δ.Ε. 8 Βοηθών Βρε¬ 
φονηπιοκόμων. 

- Δύο (2) θέσεις του κλάδου Δ.Ε.32 Μαγείρων. 

-Δύο (2) θέσεις του κλάδου Υ.Ε. 14 Βοηθών Μαγείρων- 
Τραπεζοκόμων. 


- Τέσσερις (4) θέσεις του κλάδου Υ.Ε16 Προσωπικού 
Καθαριότητας. 

- Μία (1) θέση του κλάδου Δ.Ε.29 Οδηγού Αυτοκινήτων. 

- Μία (1) θέση του κλάδου Τ.Ε.17 Διοικητικού Λογιστι¬ 
κού. 

- Δύο (2) θέσεις του κλάδου Δ.Ε.1 Διοικητικού λογιστι¬ 
κού. 

- Μία (1) θέση του κλάδου Π.Ε.16 Ψυχολόγων. 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 
στις οποίες εντάσσονται οι ήδη υπηρετούντες υπάλληλοι: 

- Μία (1) θέση του κλάδου Τ.Ε. 16 Νηπιαγωγών. 

- Μία (1) θέση του κλάδου Τ.Ε.9 Βρεφονηπιοκομίας. 

- Μία (1) θέση του κλάδου Υ.Ε. 14 Βοηθών Μαγείρων. 

- Μία (1) θέση του κλάδου Υ.Ε.16 Προσωπικού Καθα¬ 
ριότητας. 

Στους παραπάνω κλάδους και θέσεις, εντάσσονται σε 
θέσεις συνιοτώμενες προσωποπαγείς, οι ήδη υπηρε¬ 
τούντες μόνιμοι υπάλληλοι του Κρατικού Παιδικού 
Σταθμού, που μετατάσσονται αυτοδίκαια σύμφωνα με 
το άρθρο 9 παρ.7 του Ν.2503/1997, οι οποίες καταρ- 
γούνται με την έξοδό τους από την υπηρεσία και είναι οι 
παρακάτω: 

- Μία (1) θέση του κλάδου Τ.Ε. 16 Νηπιαγωγών προσω¬ 
ρινός την οποία κατέχει η Πάντσιου Σωτηρία με τον βαθ¬ 
μό Α ΦΕΚ 274/3.10.1985 

- Μία (1) θέση του κλάδου Τ.Ε.9 Βρεφονηπιοκομίας την 
οποία κατέχει η Χαρώνη Αθανασία ΦΕΚ 111/9.1.1996 

- Μία (1) θέση του κλάδου Υ.Ε14 Βοηθών Μαγείρων - 
Τραπεζοκόμων την οποία κατέχει Πάλλη Ευρύκλεια ΦΕΚ 
66/7.3.2000 (διορθ. ΦΕΚ 83/22.3.2000) 

- Μία (1) θέση του κλάδου Υ.Ε.16 Προσωπικού Καθα¬ 
ριότητας που κατέχει η Γκασίδου Αναστασία ΦΕΚ 
174/19.10.1995 

ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ 

- Τέσσερις (4) θέσεις του κλάδου Τ.Ε.9 Βρεφονηπιοκο¬ 
μίας. 

- Τέσσερις (4) θέσεις του κλάδου Δ.Ε.33 Βοηθών Βρε¬ 
φονηπιοκόμων. 

- Τέσσερις (4) θέσεις του κλάδου Υ.Ε16 Προσωπικού 
Καθαριότητας. 

Άρθρο 5 

Αρμοδιότητες Διεύθυνσης και τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
σταθμού. 

Άρθρο 6 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεων της Παιδαγωγικής και της Ψυχο¬ 
λογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του, 

- το παιδαγωγικό υλικό και τον πόσης φύσεως εξοπλι¬ 
σμό, 

- τις απαραίτητες εργασίες για την επισκευή και συντή¬ 
ρηση των κτιρίων, 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 7 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 8 

Καθήκοντα Προϊσταμένου Τμήματος Διοικητικού - 
Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 


Άρθρο 9 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων Π.Ε. Νηπιαγωγών (προ¬ 
σωρινός), Τ.Ε. Νηπιαγωγών (προσωρινός), καιΤ.Ε. Βρε- 
φονηπιοκομίας ως προϊστάμενοι της Διεύθυνσης Παιδι¬ 
κού / Βρεφονηπιακού Σταθμού καθώς και του Τμήματος 
Προσχολικής Αγωγής επιλέγονται από τους κλάδους 
Π.Ε. Νηπιαγωγών (προσωρινός), Τ.Ε. Νηπιαγωγών (προ¬ 
σωρινός), Τ.Ε. Βρεφονηπιοκομίας και Τ.Ε.9 Βρεφονηπιο- 
κομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου Τ.Ε.9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου Π.Ε.1 Διοικητικού 
- Οικονομικού, Τ.Ε. 17 Διοικητικού - λογιστικού, Δ.Ε. Διοι¬ 
κητικού - Λογιστικού και Δ.Ε. 1 Διοικητικού - Λογιστικού. 

Άρθρο 10 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 11 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2004, ο οποίος ενι- 
σχύεται από τους ΚΑΠ, τροφεία κ.λ.π. ύψους 141.150 ευ¬ 
ρώ περίπου εφ’ όσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί 
να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 15 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡ. ΚΕΡΑΜΕΚΗΣ 

Αριθ. 3484 (3) 

Σύσταση Επιτροπών Μετανάστευσης, στην Περιφέρεια 
Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη; 

1. Τις διατάξεις του άρθρου 9 του Ν. 2910/2001, όπως τρο- 
ποποιήθηκεμετιςδιατάξειςτουΝ.3013/2002άρθ. 19παρ. 1. 

2. Το Π.Δ. 66/15.3.2002 (ΦΕΚ 52/19.3.2002) "Σύσταση 
Δ/νσης Αστικής Κατάστασης και Αλλοδαπών και Μετανά¬ 
στευσης στην Περιφέρεια Ηπείρου". 

3. Την υπ’ αριθμ. 1325/30.5.2003 απόφαση Γ.Γ.Π.Η., πε¬ 
ρί έναρξης λειτουργίας (12.6.2003) της προαναφερόμε- 
νης Δ/νσης και των Τμημάτων της στους Νομούς της Πε¬ 
ριφέρειας. 

4. Τις διατάξεις του Ν.3260/2004 άρθ. 10, παρ.2 "Λήξη 
θητείας συλλογικών οργάνων και οργάνων διοίκησης". 

5. Το υπ’ αριθμ. 44651/1.9.2004 έγγραφο του 
ΥΠ.ΕΣ.Δ.Δ.Α. 

6. Το υπ’ αριθμ. 2/17881/0022/24.6.2004 έγγραφο του 
Γ.Λ.Κ. 

7. Ότι από την παρούσα προκαλείται δαπάνη σε βάρος 
των πιστώσεων του ΥΠ.ΕΣ.Δ.Δ.Α, ύψους 3.00,00, αποφα¬ 
σίζουμε: 

Συστήνουμε στην Περιφέρεια Ηπείρου τρεις Επιτροπές 
Μετανάστευσης ως εξής: 

Α. Επιτροπή Μετανάστευσης Ν. Ιωαννίνων. 

Β. Επιτροπή Μετανάστευσης Ν. Άρτας - Πρέβεζας. 

Γ. Επιτροπή Μετανάστευσης Ν. Θεσπρωτίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 1 Δεκεμβρίου 2004 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθ. 16496 (4) 

Τροποποίηση συστατικής πράξηςτης αμιγούς Δημοτικής 
Επιχείρησης με την επωνυμία "Αναπτυξιακή Επιχείρη¬ 
ση Δήμου Αισωνίας" και διακριτικό τίτλο (ΑΝ.ΕΤ.Α.) Ν. 
Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277-284, 287, 291 και 304 
του Π.Δ. 410/1995. (Δημοτικός και Κοινοτικός Κώδικας). 

2. Τις διατάξειςτου Ν.2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τις διατάξειςτου άρθρου 27 Ν.2081/1992 με τις οποί¬ 
ες προστέθηκε νέο άρθρο 29 Αστό Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

4. Την υπ’ αριθμ. 2168/29.8.1997 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης και Δ/σης Μαγνησίας για 
υπογραφή εγγράφων. 

5. Την υπ’ αριθμ. 149794/29.7.2000 απόφαση του Γενι¬ 
κού Γ ραμματέα Περιφέρειας Θεσσαλίας με την οποία συ- 
στήθηκε η Δημοτική Επιχείρηση "Αναπτυξιακή Επιχείρη¬ 
ση Δήμου Αισωνίας" (ΑΝ.ΕΤ.Α) Νομού Μαγνησίας (ΦΕΚ. 
927/τ.Β'/27.7.2000), όπως τροποποιήθηκε με την υπ’ 
αριθμ. 10256/16.7.2004 όμοια. 

6. Το υπ’ αριθμ. 39653/17.8.2004 έγγραφο του ΥΠ.ΕΣ.Δ.Δ.Α. 


7. Την από 29 Νοεμβρίου 2004 συμπληρωματική οικο¬ 
νομοτεχνική μελέτη. 

8. Την υπ’ αριθμ. 117/2004 απόφαση του Δημοτικού 
Συμβουλίου Αισωνίας, αποφασίζουμε: 

Τροποποιούμετην υπ’ αριθμ. 10256/16.7.2004 απόφαση 
Γ ενικού Γ ραμματέα Περιφέρειας Θεσσαλίας με την οποία 
τροποποιήθηκε η υπ’ αριθμ. 149794/29.7.2000 (ΦΕΚ. 
927/τ.Β'/27.7.2000) όμοια, με την οποία συστήθηκε η Ανα¬ 
πτυξιακή Επιχείρηση Δήμου Αισωνίας Νομού Μαγνησίας, 
ως προς το άρθρο 2 (Σκοποί) και παράγραφο 19 ως εξής: 

- Η οργάνωση και εκτέλεση έργων καθαριότητας, και 
αντιπλημμυρικών έργων χειμάρρων και αγροτικής υπο¬ 
δομής, αρδεύσεως, φωτισμού, κυκλοφορίας και στάθ¬ 
μευσης οχημάτων, καθώς και η συντήρηση και επισκευή 
δημοτικών χώρων και κτιρίων, καθώς επίσης και η συντή¬ 
ρηση των οχημάτων του δήμου. 

Ακροτελεύτιο άρθρο - Κάλυψη δαπάνης 

Με την παρούσα απόφαση δεν προκαλείται δαπάνη σε 
βάρος του Π ροϋπολογισμού Δήμου Αισωνίας για το οικο¬ 
νομικό έτος 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθ. 35η (5) 

Σύσταση εκκλησιαστικού Ιδρύματος στο Ν. Χανιών "ΕΚ¬ 
ΚΛΗΣΙΑΣΤΙΚΗ ΔΙΑΚΟΝΙΑ ΙΕΡΑΣ ΜΗΤΡΟΠΟΛΕΩΣ ΚΥ¬ 
ΔΩΝΙΑΣ ΚΑΙ ΑΠΟΚΟΡΩΝΟΥ". 

Ο ΜΗΤΡΟΠΟΛΙΤΗΣ ΚΥΔΩΝΙΑΣ ΚΑΙ ΑΠΟΚΟΡΩΝΟΥ 

Έχοντες υπ’ όψιν: 

Α. Τας διατάξειςτου Ν. 4149/1961 (ΦΕΚ Α41 της 25ης 
Φεβρουάριου / 16 Μαρτίου 1961) "Περί Καταστατικού 
Χάρτου της εν Κρήτη Ορθοδόξου Εκκλησίας" και ειδικώς 
το άρθρον 54. 

Β. Τηνπαράγρ. 4 του άρθρου 1 και την παράγρ. 1 του 
άρθρου 29 του Ν. 590/1977 (ΦΕΚ 146 τ.Α.) "Περί Κατα¬ 
στατικού Χάρτου της Εκκλησίας της Ελλάδος". 

Γ. Τας πνευματικός ανάγκας του Χριστεπωνύμου Πλη¬ 
ρώματος της Ιεράς Μητροπόλεως Κυδωνιάς και Αποκο- 
ρώνου καθώς και τας ποιμαντικός υποχρεώσεις του Ποι¬ 
μενάρχου αυτής προς αυτό, αποφασίζομεν. 

Συνιστούμεν Εκκλησιαστικό ίδρυμα Μη κερδοσκοπικό 
Οργανισμό - Φιλανθρωπικό Ίδρυμα εις την Ιεράν Μητρό- 
πολιν Κυδωνιάς και Αποκορώνου με την επωνυμίαν "ΕΚ¬ 
ΚΛΗΣΙΑΣΤΙΚΗ ΔΙΑΚΟΝΙΑ ΙΕΡΑΣ ΜΗΤΡΟΠΟΛΕΩΣ ΚΥΔΩ¬ 
ΝΙΑΣ ΚΑΙ ΑΠΟΚΟΡΩΝΟΥ". 

Το ίδρυμα αυτό λειτουργεί συμφώνως πρός το Κατα¬ 
στατικόν λειτουργίαςτο οποίον έχει ψηφισθή υπάτου Μη- 
τροπολιτικού Συμβουλίου της Ιεράς Μητροπόλε-ως Κυ¬ 
δωνιάς και Αποκορώνου καί έχει ως ακολούθως: 

Ο ΜΗΤΡΟΠΟΛΙΤΗΣ 
Τ Κυδωνιάς και Αποκορώνου Ειρηναίος 

Άρθρο 1 

Νομική μορφή - Επωνυμία - Έδρα - Σφραγίδα 

1. Το κοινωφελές Εκκλησιαστικό Ίδρυμα "ΕΚΚΛΗΣΙΑΣΤΙ¬ 
ΚΗ ΔΙΑΚΟΝΙΑ ΙΕΡΑΣ ΜΗΤΡΟΠΟΛΕΩΣ ΚΥΔΩΝΙΑΣ ΚΑΙ ΑΠΟ- 

ΚΟΡΩΝΟΥ" το οποίο είναι Μη Κερδοσκοπικός Οργανισμός 
- φιλανθρωπικό Ίδρυμα - με την επωνυμία που συστήθηκε 
από την Ιερά Μητρόπολη Κυδωνιάς και Αποκορώνου με την 
υπ’ αριθμόν 9/10.12.2004 πράξη του Μητροπολιτικού Συμ¬ 
βουλίου της Ιερός Μητροπόλεως Κυδωνιάς και Αποκορώ¬ 
νου, αποτελεί Νομικό Πρόσωπο Ιδιωτικού Δικαίου και διέ- 
πεται από τις διατάξεις της παραπάνω συστατικής Πράξης 
του παρόντος Οργανισμού, του Α.Ν.2039/1939, όπως κάθε 
φορά ισχύει ο Νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του Νόμου τούτου. 

2. Έδρα του Ιδρύματος είναι η πόλη των Χανίων Κρήτης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
Ιδρύματος και στο μέσον αυτής την έδρα και το έτος 
έγκρισης της σύστασης του. 

Άρθρο 2 
Σκοπός 

Σκοπός του ιδρύματος είναι: 

1. Η υλοποίηση και υποστήριξη πολιτιστικών δραστη¬ 
ριοτήτων και προγραμμάτων που σκοπεύουν εις την ανά¬ 
πτυξη των Γραμμάτων και των Τεχνών καθώς και την προ¬ 
βολή των ορθόδοξων Εκκλησιαστικών και Πολιτιστικών 
Παραδόσεών μας. 

2. Η διοργάνωση τοπικών εθνικών και διεθνών εορτών, 
συνεδρίων, σεμιναρίων, ημερίδων, διαλέξεων κλπ, πάνω 
σε εκκλησιαστικά, ιστορικά, κοινωνικά, πολιτιστικά και άλ¬ 
λα συναφή θέματα και οιωνδήποτε άλλων εκδηλώσεων οι 
οποίες συμβάλλουν εις την διατήρηση και προαγωγή της 
ηθικής κοινωνικής και πολιτιστικής φυσιογνωμίας καιταυ- 
τότητας της περιοχής μας. 

3. Η έκδοση βιβλίων, εντύπων, περιοδικών και γενικώς η 
με οποιονδήποτε τρόπο διοχέτευση του πληροφοριακού 
υλικού που αναφέρεται σε θέματα σχετικά με την Ορθο¬ 
δοξία και την Ορθόδοξη Ελληνική Παράδοση. 

4. Η χορήγηση υποτροφιών σε σπουδαστές / φοιτητές 
που σπουδάζουν σε συναφή με τους σκοπούς του Ιδρύ¬ 
ματος αντικείμενα αναλόγως, των οικονομικών του δυνα¬ 
τοτήτων. 

5. Η παντός είδους συνεργασία με αντίστοιχα Ιδρύματα 
του εσωτερικού και εξωτερικού, Πανεπιστήμια, Θεολογι- 
κές Σχολές, Ακαδημαϊκά Ινστιτούτα και Εταιρίες, ή άλ¬ 
λους φορείς, για την επίτευξη των σκοπώντου Ιδρύματος 
καθώς και κάθε άλλη ενέργεια που ήθελε κριθεί από το Δι¬ 
οικητικό του Συμβούλιο, πάντοτε πρόσφορη μέσα εις τα 
πλαίσια και σύμφωνα με το πνεύμα της εκάστοτε ισχύου- 
σας για τα κοινωφελή Ιδρύματα ελληνικής Νομοθεσίας. 

6. Η άσκηση φιλανθρωπίας και η οικονομική ενίσχυση 
ασθενών, εμπερίστατων οικονομικά αδυνάτων κατοίκων 
της Ιεράς Μητροπόλεως Κυδωνιάς και Αποκορώνου ημε¬ 
δαπών και αλλοδαπών. 

7. Η λειτουργία βιβλιοπωλείων και η διάδοση Ορθόδο¬ 
ξων Χριστιανικών - Εκκλησιαστικών βιβλίων, περιοδικών 
και εντύπων. 

8. Η αποπεράτωση και συντήρηση των κτιριακών εγκα¬ 
ταστάσεων και η λειτουργία Κατασκηνώσεων της Ιεράς 
Μητροπόλεως Κυδωνιάς και Αποκορώνου για τα παιδιά 
της περιοχής μας και όχι μόνον. 

9. Η λειτουργία ραδιοφωνικού σταθμού για την προβο¬ 
λή Εκκλησιαστικών, Κοινωνικών, ιστορικών, πολιτιστικών 
και άλλων συναφών θεμάτων, τα οποία θα έχουν σκοπό 
την πολιτιστική ανάπτυξη και την εδραίωση της πολιτιστι¬ 
κής μας κληρονομιάς και της φυσιογνωμίας του τόπου 


μας, καθώς και την ιδιαίτερη φροντίδα για την νεολαία 
σύμφωνα με τις αρχές της Ορθόδοξης Ελληνικής Παρά¬ 
δοσης. 

10. Η ανάπτυξη του Ιεραποστολικού έργου της Ιεράς 
Μητροπόλεως Κυδωνιάς και Αποκορώνου σε εσωτερικό 
και εξωτερικό επίπεδο, με την διάθεση χρηματικών πο¬ 
σών, έντυπου υλικού, τροφίμων, ρουχισμού, φαρμάκων 
και οιουδήποτε άλλου αγαθού το οποίο εξυπηρετεί την Ιε¬ 
ραποστολική διακονία προς ανθρώπους με περιωρισμέ- 
νους υλικούς πόρους. 

11. Η κάλυψη των πάσης φύσεως δαπανώντου πνευμα¬ 
τικού έργου της Ιεράς Μητρόπολης Κυδωνιάς και Αποκο¬ 
ρώνου. 

12. Η πάσης φύσεως βοήθεια προς τις Ιερές Μονές της 
Ιεράς Μητροπόλεως Κυδωνιάς και Αποκορώνου με την 
καλλιέργεια των μοναχικών κλήσεων, την συντήρηση, 
αποκατάσταση, εδραίωση και συμπλήρωση των κτιρια- 
κών εγκαταστάσεων των Ιερών Μονών. Την εξυπηρέτηση 
τωνπροσκυνημάτωντων Μονών και την ανάπτυξη του Εκ¬ 
κλησιαστικού και Μοναστηριακού τουρισμού. 

Άρθρο 3 

Μέσα προς την επίτευξη των σκοπών 

1. Το Ίδρυμα για να επιτύχει τους ανωτέρω αναφερόμε- 
νους σκοπούς του και να αξιοποιήσει κατά τον καλύτερο 
δυνατότρόποτους υλικούς καιπνευματικούςτου πόρους 
θα καταβάλλει κάθε προσπάθεια για την επίτευξη των 
στόχων του όπως αυτοί έχουν εκτεθεί εις το προηγούμε¬ 
νο άρθρο, ειδικότερα θα είναι δυνατόν να: 

α) οργανώνει πολιτιστικές και λοιπές συναντήσεις, σε¬ 
μινάρια, συνέδρια, ημερίδες, εκθέσεις και εκδηλώσεις εν 
γένει στις πόλεις και τα χωριά της Μητροπόλεως Κυδω¬ 
νιάς και Αποκορώνου. 

β) συνεργάζεται με αντίστοιχα Ιδρύματα του εσωτερι¬ 
κού και του εξωτερικού, με υπηρεσίες και οργανισμούς 
της Ελλάδος ή του Εξωτερικού καθώς και Υπηρεσίες της 
Ευρωπαϊκής Ένωσης, με επιχειρήσεις, διακρατικούς ή 
διεθνείς οργανισμούς, ενώσεις και κάθε άλλο φορέα, 
ιδιωτικό ή δημόσιο με παρεμφερή σκοπό ή ενδιαφερόμε¬ 
νο για τους σκοπούς και τις δραστηριότητες του Ιδρύμα¬ 
τος. 

γ) αναλαμβάνει για λογαριασμό των προαναφερομένων 
την πραγματοποίηση Προγραμμάτων σύμφωνα με τις 
εκάστοτε συμφωνίες, 

δ) συμμετέχει σε εθνικά, ευρωπαϊκά και διεθνή δίκτυα 
και προγράμματα με παρεμφερείς δραστηριότητες, 

ε) δέχεται χρηματοδοτήσεις, δωρεές και οικονομικές 
ενισχύσεις από φορείς του εσωτερικού και του εξωτερι¬ 
κού, καθώς και ιδιώτες, που θα ήθελαν να συμβάλουν στο 
έργο του Ιδρύματος, 

στ) εξασφαλίζει την απόκτηση, λειτουργία, συντήρηση 
και βελτίωση των απαιτούμενων εγκαταστάσεων και του 
λοιπού εξοπλισμού, που είναι απαραίτητα στα πλαίσια 
των σκοπών και των δραστηριοτήτων του Ιδρύματος, 

ζ) παράγει ή συμμετέχει στην παραγωγή και διάδοση 
των προϊόντων που προκύπτουν από τις δραστηριότητες 
του όπως βιβλία, νίάθο/οά - ταινίες, έντυπα, δελτία, πε¬ 
ριοδικά, βραβεία κλπ, 

η) αναζητεί και αναθέτει την εκτέλεση ορισμένων εργα¬ 
σιών σε άλλους φορείς με συγκεκριμένες συμφωνίες εάν 
αυτό κρίνεται απαραίτητο, 

θ) φροντίζει για την ύπαρξη πλήρους και σύγχρονης 
υποδομής για τις δραστηριότητες του Ιδρύματος, 

ι) Ορίζει όπου θεωρείται σκόπιμο από το Δ.Σ, ειδικές επι¬ 
τροπές διαχείρισης των επιμέρους τομέων δράσεως του 
Ιδρύματος,. 

2. Πέραν των ανωτέρω μέσων το Δ.Σ. του Ιδρύματος 
δραστηριοποιείται για την επίτευξη των σκοπώντου Ιδρύ¬ 
ματος, κατά την απεριόριστη επιλογή και ιεράρχηση κατά 
περίπτωσιν, των προτεραιοτήτων και των αναγκών του 
από το Διοικητικό Συμβούλιο. 

Άρθρο 4 

Περιουσία - Πόροι 

1. Περιουσία του ιδρύματος αποτελούν: 

Α) Το κτίριο και οι εγκαταστάσεις του Πολιτιστικού Κέ¬ 
ντρου της Ιεράς Μητροπόλεως Κυδωνιάς και Αποκορώνου. 

Β) Οι κτιριακές και λοιπές εγκαταστάσεις των Κατασκη¬ 
νώσεων της Ιεράς Μητροπόλεως Κυδωνιάς και Αποκορώ¬ 
νου. 

Γ) Χρηματικό ποσόν 10.000 Ευρώ. 

2. Πόροι του Ιδρύματος είναι: 

α) Τα εισοδήματα από την αξιοποίηση των περιουσια¬ 
κών του στοιχείων. 

Β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Γ) Οι χρηματικές παροχές ή επιχορηγήσεις, οι κληρο¬ 
νομιές, κληροδοσίες και οι δωρεές προς αυτό, οποιουδή- 
ποτε φυσικού ή νομικού προσώπου. 

Άρθρο 5 

Διοίκηση 

1. Το Ίδρυμα διοικείται από επταμελές Διοικητικό Συμ¬ 
βούλιο. 

Μέλη του πρώτου Διοικητικού Συμβουλίου ορίζονται οι 
ακόλουθοι: 

α. Ο εκάστοτε Μητροπολίτης της Ιεράς Μητροπόλεως 
Κυδωνιάς & Αποκορώνου 

β. Ο Πρωτοσύγκελλος ή ένας από τους κατά τόπους Αρ¬ 
χιερατικούς Επιτρόπους Επιτρόπους της Μητροπόλεως 

γ. Ο Πρόεδρος ή εκπρόσωπος της Τοπικής Διοίκησης 
του Περιφερειακού Τμήματος Δυτικής Κρήτης του Οικο¬ 
νομικού Επιμελητηρίου Ελλάδος. 

δ. Ο Νομικός Σύμβουλος της Μητροπόλεως Κυδωνιάς 
και Αποκορώνου. 

ε. Η Ηγουμένη της Ιεράς Μονής Χρυσοπηγής ή εκπρό¬ 
σωπος αυτής. 

στ. Φοιτητής ή Φοιτήτρια της Μητροπόλεως. 

ζ. Ο Οικονομικός Σύμβουλος ή ο λογιστής της Μητρο¬ 
πόλεως. 

Από τα παραπάνω μέλη το πρώτο είναι ισόβιο, ενώ τα 
υπόλοιπα έξη μέλη ορίζονται με διετή θητεία. 

2. Από τα μέλη του Διοικητικού Συμβουλίου, Πρόεδρος 
ορίζεται ο εκάστοτε Μητροπολίτης ενώ από τα υπόλοιπα 
μέλη, με πράξη τους, έπειτα από ψηφοφορία, ορίζονται 
μέχρι δύο Αντιπρόεδροι, Γραμματέας, και Ταμίας. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση του Μη¬ 
τροπολίτου και Προέδρου του Ιδρύματος, σύμφωνα με 
τις διατάξεις της συστατικής πράξης και του άρθρου 99 
του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτετο ζητήσει ο Πρόεδρος, πά¬ 
ντοτε όμως έπειτα από πρόσκληση του. 


5. Το Διοικητικό Συμβούλιο είναι σε απαρτία όταν παρί- 
στανται ή εκπροσωπούνται στις συνεδριάσεις το ήμισυ συν 
ένα του αριθμού των μελών του. Μεταξύ των παρόντων 
πρέπει να είναι υποχρεωτικά ο Πρόεδρος ή ο εξουσιοδοτη¬ 
μένος νόμιμος αναπληρωτής του, δηλ. ο Πρωτοσύκγελλος 
της Ιεράς Μητροπόλεως Κυδωνιάς και Αποκορώνου. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφίαν των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρά¬ 
γραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά στα οποία καταχωρούνται όλες οι απο¬ 
φάσεις που λαμβάνονται από αυτό . 

Τα πρακτικά υπογράφονται από όλα τα μέλη που μετεί¬ 
χαν στην συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως, εάν το 
επιθυμούν, οδοιπορικά ή άλλα έξοδα που εδαπάνησαν 
για την εκτέλεση υπηρεσίας του Ιδρύματος, εφόσον έγι¬ 
ναν μετά από ειδική εντολή του Διοικητικού Συμβουλίου 
και αποδεικνύονται με νόμιμα δικαιολογητικά. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων του, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/1939 και των δια¬ 
ταγμάτων που εκδόθηκανή θα εκδοθούν σε εκτέλεση του 
νόμου τούτου, καθώς και των λοιπών σχετικών Νόμων και 
Διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από τον νόμο Αρχή τον προϋπολο¬ 
γισμό και απολογισμό του Ιδρύματος, σύμφωνα με τις 
διατάξεις των άρθρων 101 και 102 του Α.Ν.2039/1939 και 
του από 20.12.1939 Β.Δ/τος (ΦΕΚ552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 

Προσδιορίζει τα δικαιώματα, τις υποχρεώσεις και τα ει- 
δικώτερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις γενικότερα 
της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του Ιδρύματος. 

γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

ε) Διορίζει ειδικές επιτροπές διαχειρίσεως των επιμέ¬ 
ρους τομέων δράσεως του Ιδρύματος. 

Ενδεικτικά αναφέρονται η Ειδική Επιτροπή Διαχειρίσε- 
ως Χώρων, Πολιτιστικών Εκδηλώσεων, Εράνων κ.λ.π. 

Οι ανωτέρω ειδικές επιτροπές θα αποτελούνται από 
τρία τουλάχιστον μέλη. 

Στην Επιτροπή μετέχουν: 

1. Ο πρόεδρος του Δ.Σ. του Ιδρύματος. 

2. Ο Νομικός Σύμβουλος. 

3. Ο Λογιστής της Μητροπόλεως. 

στ) Αποφασίζει περί των χορηγουμένων από το Ίδρυμα 
υποτροφιών και παρακολουθεί την πορεία των υποτρό¬ 
φων. 

ζ) Αποφασίζει την διοργάνωση συνεδρίων, διαλέξεων, 
σεμιναρίων και ημερίδων. 

η) Προβαίνει εις την μετατροπή του παρόντος Οργανι¬ 
σμού σύμφωνα προς το άρθρο 119Α.Κ. 

θ) Διορίζει το σώμα ελεγκτών του Ιδρύματος. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο ενώπιον πόσης Αρχής καθώς και 
στις σχέσεις του με κάθε τρίτο, αυτοπροσώπως ή με πρό¬ 
σωπο που ορίζεται από αυτόν. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και την λή¬ 
ξη αυτών και διευθύνει τις συζητήσεις. 

Οι προσκλήσεις για συνεδρίαση αποστέλλονται στα μέ¬ 
λη το υ Διοικητικό ύ Συ μβο υλίο υ τρεις τουλάχιστον η μέρες 
πριν από την συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός εάν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκόπιμο, να αναθέτει την ει¬ 
σήγηση διαφόρων θεμάτων σε άλλο μέλος του Διοικητι¬ 
κού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του Ιδρύματος προς τρίτους. 

στ) Υπογράφει τα εντάλματα πληρωμής για κάθε δαπά¬ 
νη που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ένας από τούς Αντιπροέδρους που ορίζεται με από¬ 
φαση του. 

Άρθρο 8 

Αρμοδιότητες Γ ραμματέα 

1. Ο Γραμματέαςτου Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για την σύνταξη των πρακτικών του Διοικη¬ 
τικού Συμβουλίου. 

γ) Διεκπεραιώνει την σχετική αλληλογραφία του Ιδρύ¬ 
ματος. 

δ) Φυλάσσει τα έγγραφα, τα βιβλία (εκτός από τα δια¬ 


χειριστικά) και τη σφραγίδα του Ιδρύματος καιευθύνεται 
για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου θα φέρει 
πάντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει ο αναπληρωτής Γ ραμματέας ή άλλο μέλος του Δι¬ 
οικητικού Συμβουλίου που ορίζεται με απόφαση αυτού. 

Άρθρο 9 

Αρμοδιότητες Ταμία 

1. ΟΤαμίαςτου Ιδρύματος: 

α) Εισπράττει όλα τα έσοδα τούτου, με την έκδοση και 
υπογραφή σχετικών αριθμημένων διπλοτύπων γραμμα¬ 
τίων είσπραξης. 

β) Καταθέτει τα έσοδα του Ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939 και έχει την ευχέρεια να παρακρατεί από αυτά 
ένα ποσόν, που είναι αναγκαίο για την πληρωμή εκτάκτων 
και επειγουσών δαπανών του Ιδρύματος, το ύψος του 
οποίου καθορίζεται με απόφαση του Διοικητικού Συμβου¬ 
λίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και διασφαλίζει τα διαχειριστικά βιβλία και τα 
περιουσιακά στοιχεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση του. 

Άρθρο 10 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λή¬ 
γει την31η Δεκεμβρίου εκάστου έτους. 

Κατ’ εξαίρεσιν, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του Ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν.2039/1939 και του από 20.12.1939 σχετικού Δια¬ 
τάγματος (ΦΕΚ 552 Α'). 

Άρθρο 11 
Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλία λογιστικής παρακολούθησης κατά την διπλο¬ 
γραφική μέθοδο καταχώρησης των εγγραφών (Γ κατη¬ 
γορίας του Κ.Β.Σ.), στα οποία καταχωρούνται με χρονο¬ 
λογική σειρά και με λογιστική τάξη όλα τα έσοδα και έξο- 

δα, καθώς και οι απαιτήσεις και υποχρεώσεις του Ιδρύμα¬ 
τος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρού- 
νταιτα ονόματα των υποτρόφων, η σχολή που φοιτούν, ο 
χρόνος και το ποσόν της υποτροφίας κάθε υποτρόφου 
καιταλοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν.Δ/τος. 

ε) Στελέχη αριθμημένων διπλοτύπων γραμματίων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

3. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 12 

Η δημοσίευση του παρόντος Καταστατικού δημιουργεί 
δαπάνη εις βάρος του προϋπολογισμού της Ιερός Μη- 
τροπόλεως Κυδωνιάς και Αποκορώνου, το ύψος της οποί¬ 
ας δεν μπορεί να προσδιοριστεί. 


Άρθρο 13 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του Ιδρύματος - Τύχη περιουσίας αυτού 

1. Το Ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέρχεται κατά πλήρη κυ¬ 
ριότητα στην Ιερά Μητρόπολη Κυδωνιάς και Αποκορώ¬ 
νου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Δεκεμβρίου 2004 
Ο Μητροπολίτης 

Τ Ο Κυδωνιάς και Αποκορώνου ΕΙΡΗΝΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




